મુંબઈઃ સૌથી લોકપ્રિય ક્વિઝ શો કેબીસીમાં પ્રથમવાર એવું જોવા મળ્યું જ્યારે કોઈ સ્પર્ધકે ગેમના નિયમો બદલવાનો વાત કરી હોય. 7મા એપિસોડમાં ઓરિસ્સાના ભુવનેશ્વરથી હૉટ સીટ પર ભાગ્ય અજમાવવા પહોંચેલા આરબીઆઈના પૂર્વ અધિકારી રવિન્દ્ર કુમાર આચાર્ય શોના નિયમોથી નારાજ દેખાયા. રવિન્દ્ર શોમાં પત્ની સાથે આવ્યા હતા અને પ્રારંભમાં સારુ રમી પણ રહ્યાં હતા. જોકે તેઓ માત્ર 1.40 લાખ રૂપિયા જ જીતી શક્યા હતા. ગેમ શોમાં જ્યારે અમિતાભે તેમને ગેમના નિયમો સમજાવ્યા તો રવિન્દ્રએ તેમને જ શોના નિયમ બદલવાની સલાહ આપી દીધી હતી.